বুটস্ট্র্যাপ (ফ্রন্ট-এন্ড ফ্রেমওয়ার্ক)
বুটস্ট্র্যাপ মুক্ত ও উন্মুক্ত উৎসের একটি ফ্রন্ট-এন্ড ওয়েব ফ্রেমওয়ার্ক। ওয়েব ফ্রেমওয়ার্ক এমন একটি ফ্রেমওয়ার্ক যা ওয়েব অ্যাপ্লিকেশন তৈরিতে একটি সাধারণ (জেনেসিস) অবকাঠামো হিসেবে ব্যবহৃত হয়। বুটস্ট্র্যাপ মূলত এইচটিএমএল ও সিএসএস ভিত্তিক টেম্পলেট নকশা, যা মুদ্রণবিদ্যা বা টাইপোগ্রাফি, ফর্ম, বাটন, পরিভ্রমণ বা ন্যাভিগেশন এবং অন্যান্য ইন্টারফেস উপাদানসহ ঐচ্ছিক জাভাস্ক্রিপ্ট সংযোজন স্বমন্বয়ে গঠিত। অন্যান্য ওয়েব ফ্রেমওয়ার্ক গুলো ন্যুনতম ব্যাক-এন্ড সংযুক্ত থাকলেও বুটস্ট্র্যাপ শুধু ফ্রন্ট-এন্ড ডেভলপমেন্ট নিয়ে কাজ করে। এটি গিটহাবের তৃতীয় সর্বাধিক তারকাচিহ্নিত (১৫৩,০০০) প্রকল্প, এবং অন্যান্যদের মধ্যে নাসা ও এমএসএনবিসি এই ফ্রেমওয়ার্কটি ব্যবহার করে।